Reuters: Terrorsiktede Rakhmat Akilov (39) forsøkte å slutte seg til IS i Syria
På tirsdag bekreftet Johan Eriksson, advokaten til den terrorsiktede Rakhmat Akilov (39), at den usbekiske firebarnsfaren tilstår at han sto bak terrorangrepet i Stocholm på fredag. I 2015 skal Akilov ha forsøkt å ta seg inn i Syria over grensen til Tyrkia for å slutte seg til terrororganisasjonen Den islamske stat (IS), skriver Reuters. Han skal ha blitt pågrepet og deportert til Sverige, ifølge en anonym etterretningskilde nyhetsbyrået har pratet med. Ifølge opplysningene skal Akilov være etnisk tadsjiker og ble inspiret av IS etter at han kom til Sverige. VG-spesial: Dette er terrorangrepet i StockholmAftonbladet skrev tidligere denne uken at Akilov selv har hevdet at usbekiske myndigheter anklaget ham for å være terrorist. Det russiske nyhetsbyrået Interfax melder i dag at Akilov i februar ble etterlyst i Usbekistan, mistenkt for å være religiøs ekstremist. Han skal ha vært mistenkt for å «produsere eller spre materiale som utgjorde en trussel mot allmenn sikkerhet» og for å ha deltatt i «religiøse, ekstremistiske organisasjoner». Les mer: Tidligere arbeidskamerat av Akilov: – Helt uvirkeligIfølge kilder flere svenske medier har pratet med, deriblant Aftonbladet, har Akilov i avhør uttrykt sympati for IS. Han skal også ha chattet med IS-sympatisører før og etter terrorangrepet. Han ble ifølge opplysningene radikalisert da han var i Tyrkia i 2012, men gikk aldri dypt inn i religionen, ifølge bekjente. Expressen meldte tidligere i dag at Akilov to uker før Stockholm-angrepet skal ha besøkt en hemmelig kjellermoské der to IS-rekrutterere har oppholdt seg. En av personene han traff i en svensk moské, sier til nyhetsbyrået TT at Akilov ikke engang visste hvordan man ber. Blant vennene hans i Usbekistan skal det være velkjent at Akilovs kunnskaper om islam var svært dårlig. I hjemlandet jobbet han som sveiser, og blir blant bekjente beskrevet som en relativt harmonisk person. Les mer: Den mistenkte skulle utvisesSveriges Radio har pratet med flere venner av Akilov i Sverige. De forteller om en person som ble mer og mer ustabil etter at han fikk avslag på asylsøknaden sin. Han søkte asyl i 2014. – Jeg sa til ham at han ikke skulle miste motet, og at min situasjon er hundre ganger verre enn hans. Jeg har ingenting og hvis jeg drar hjem, blir jeg fengslet og de kan slå meg ihjel, men han er fortsatt ung og kan starte på nytt, sier en anonym person, og legger til: – Da satt han bare og hørte på og sa ingenting. Han forteller at han aldri hørte Akilov prate om å gjennomføre terrorangrep i Sverige. Men etter asylavslaget skal han ha begynt å vandre i kretser tilknyttet narkotika og annen kriminalitet.
I februar var Rakhmat Akilov etterlyst av usbekiske myndigheter, ifølge Interfax. I 2015 skal han ha forsøkt å ta seg inn i Syria.